Першапачаткова кліп меркавалася зьняць у Вязынцы і на Дуброўскім вадасховішчы, але праз татальную занятасьць актораў, давялося шукаць месца пабліжэй. Рэжысэрка проста хадзіла па Менску ды вырашала, дзе можна было зьняць матэрыял. Здымкі з удзелам актораў прайшлі ў некалькі дзён на Камсамольскім возеры, у Севастопальскім парку, Парку Чалюскінцаў, а таксама на Менскім моры. А вось пэйзажныя здымкі зьбіраліся каля году. Таксама былі зробленыя здымкі з паветра. Марскія пэйзажы былі зьнятыя ў Крыме.